# Általános információk:

**Tanterv:** Építész premaszter

**Tantárgy neve: KORTÁRS TELEPÜLÉSTERVEZÉSI MINTÁK (a)**

**Tantárgy kódja:** PMKTEL013

**Szemeszter:** 1.

**Kreditek száma: 3**

**A heti órák elosztása:** 0/1/1

**Értékelés:** gyakorlati jegy

**Előfeltételek: Bsc. diploma**

**Tagozat:** Levelező

Tantárgy felelős: Dr. Baracsi Viktória, adjunktus

Iroda: 7624 Magyarország, Pécs, Boszorkány u. 2. B-332

E-mail: baracsi.viktoria@mik.pte.hu

Munkahelyi telefon: +36 72 503650/23970

Oktatók: Dr. Baracsi Viktória, adjunktus

Iroda: 7624 Magyarország, Pécs, Boszorkány u. 2. B-332

E-mail: baracsi.viktoria@mik.pte.hu

Munkahelyi telefon: +36 72 503650/23970

## Tárgyleírás

A tárgy keretében a hallgatók előadások keretében ismerik meg a települések lényegét, funkcióit, szerkezetét működésük mechanizmusát, a regionális kapcsolatok jellegét, tartalmát, hatásaikat a települések formálódására.

A hallgatók betekintést kapnak a településfejlődést mozgató társadalmi-gazdasági folyamatokba, az újkori urbanizáció egyes szakaszainak jellemzőibe.

Az előadások foglalkoznak a fejlesztés és rendezés szereplőivel, a térségi és településtervezés hazai dokumentumaival, a településrendezési tervek vizsgálataival, munkarészeivel, magával a településrendezési tervvel. Továbbá a szabályozási terv és a helyi építésügyi szabályrendelettel, a településfejlesztési és rendezési elhatározásokat segítő úgynevezett „sajátos jogintézményekkel”, a térségi és településfejlesztéssel, településrendezés nemzetközi gyakorlatával.

A gyakorlat során a településrendezési eszközök megismerése, használata történik egy feladaton keresztül.

## Oktatás célja

A tantárgy fő fókusza, hogy a hallgató a képzés során megszerzett, a településtervezéshez kapcsolódó ismereteket komplex módon tudja alkalmazni.

## Tantárgy tartalma

A kurzus a településtervezési és rendezési fogalmak ismeretét, a településrendezési eszközök értelmezését, használatát alapozza meg. A hallgatók egy adott tervezési feladat kapcsán, gyűjtik össze és értelmezik a területre vonatkozó településrendezési és építészeti előírásokat, követelményeket.

Tématerületek, heti bontásban:

2. A településről általában,

5. Településrendezési eszközök

8. Településképvédelmi dokumentumok

10. Építés szabályozási fogalmak 01

12. Építés szabályozási fogalmak 02

**Az egyes témákat követően a hallgatók a gyakorlat keretében a tanult fogalmakat, konkrét feladat kapcsán értlemezik.**

A részletes tantárgyi program, a részletes követelményrendszer, valamint a tantárgyhoz kapcsolódó információk a Teams tantárgyi felületére kerülnek feltöltésre.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

**Számonkérések**

**A félév értékelésének alapja, a tematikában rögzített aktuális munkarészek és a ZH sikeres teljesítése!** A félévközi jegy megszerzéséhez szükséges félévközi munka a 14. héten zárul, és az alábbi pontszámok alapján kerül értékelésre:

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| Zh | max 60 pont | 60 % |
| Feladat | max 40 pont | 40 % |

**Megszerezhető max.pont 100 p**

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

Az egyes fokozatok megállapításának alapja:

* a feladatkiírások követelményeinek teljesítése
* az elsajátított elméleti tudás gyakorlati alkalmazása
* a számonkérés sikeres teljesítése

A félévvégi osztályzat a feladatok során megszerzett pontok alapján kerül megállapításra, úgy hogy a hallgató TVSZ szerinti óraszámban megjelent az órákon, aktívan részt vett a féléves munkában, minden feladatát értékelhető minőségben beadta. Beszámításra kerül a hallgató félév közben tanúsított aktivitása/inaktivitása, fejlődése, az előadásokon való részvétel. (PTE TVSZ 48. § (2). A hallgató nem szerez kreditpontot, amennyiben a teljesítményét elégtelen (1), vagy nem felelt meg (1) minősítésre értékelik, továbbá amennyiben a hallgató teljesítménye nem volt értékelhető, és a tanulmányi nyilvántartásban a „nem teljesítette” bejegyzés szerepel. (4) Az értékelés ellen – a javítási, illetve pontszámítási hiba, valamint a 12. § (2) bekezdésében írt lehetőség kivételével – jogorvoslatnak helye nincs.)

## Ajánlott irodalom

Tóth Zoltán: Települési ismeretek

Nagy Béla: A település, az épített világ

Benkő M, Fonyódi M.: Glocal City

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

# Részletes tantárgyi program és követelmények

## Metodika és szempontrendszer:

A munka során a hallgatók előadásokon vesznek részt, ahol a tervezési munka elvégzéshez szükséges elméleti anyagot sajátítják el, illetve mintákat kapnak a tervezési, elemzési munkához.

**Program heti bontásban**

ELŐADÁS

|  |  |  |  |  |
| --- | --- | --- | --- | --- |
| Hét | Téma | Kötelező irodalom hivatkozás, oldalszám (-tól-ig) | Teljesítendő feladat (beadandó, zárthelyi, stb.) | Teljesítés ideje, határideje |
| 2. | Településekről általában  típusai, alkotóelemei, működésük |  |  |  |
| 4. | Településrendezési eszközök |  |  |  |
| 6. | Településképvédelmi dokumentumok  (TAK,Tkr) |  |  |  |
| 10. | Építés szabályozási fogalmak  (beépítettség, beépítési mód, építési hely, épületmagasság) |  |  |  |
| 13. | Építés szabályozási fogalmak  (szintterület, telepítési távolság, zöldfelület, rendeltetések) |  | ZH | 11.30. |
| 14. | Pótlás javítás |  | ZH pótlása | 12.07. |

GYAKORLAT

|  |  |  |  |  |
| --- | --- | --- | --- | --- |
| Hét | Téma | Kötelező irodalom hivatkozás, oldalszám (-tól-ig) | Teljesítendő feladat (beadandó, zárthelyi, stb.) | Teljesítés ideje, határideje |
| 2. | Település típusok képekben |  |  |  |
| 4. | Szerkezeti és szabályozási terv értelmezése |  | Lakhelyére vonatkozó építési szabályok összegyűjtése | 11.09. |
| 6. | Településképvédelmi előírások értelmezése |  | Lakhelyére vonatkozó településképvédelmi szabályok összegyűjtése | 11.09.. |
| 10. | Építés szabályozási fogalmak  (beépítettség, beépítési mód, építési hely, épületmagasság) |  | Feladat konzultáció | 11.09. |
| 13. | Építés szabályozási fogalmak  (szintterület, telepítési távolság, zöldfelület, rendeltetések) |  | Feladat leadás | 11.30. |
| 14. | Pótlás javítás |  | Feladat leadás pótlása | 12.07. |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr. Baracsi Viktória

Pécs, 2024.08.26.